Fokienia

***Fokienia*** é un xénero de coníferas da familia das cupresáceas (*Cupressaceae*), subfamilia das cupresoideas (*Cupressoideae*).

É un taxon monotípico, xa que inclúe unha única especie viva, *Fokienia hodginsii*, coñecida en inglés como *Fujian cypress*, en chinés como 福建柏, en pinyin *fú jiàn bǎi*, e en vietnamita como *po mu*.

Ademais coñécese tamén dúas especies fósiles, *Fokienia ravenscragensis* McIver & Basinge do paleoceno de Alberta e o suroeste de Saskatchewan, Canadá, e *Fokienia shengxianensis* Wenlong, Suna &  Liu, do mioceno tardío do leste da China.
 
## Características 
As principais características desta especies son:

* É unha conífera perennifolia que alcanza un tamaño de 25–35 m de altura.
* O tronco é recto, de até 200&nbsp;cm de diámetro, e copa piramidal. 
* A casca, aromática, é de cor gris apardazada, despegándose nos espécimes novos e, nos adultos, aparece lonxitudinalmente fisurada. 
* As follas son escamentas, e aparecen colocadas en sistemas de ramiñas tripinnadas aplanadas, dispostas nun plano, como nas especies do xénero *Thuja*. 
* Ns árbores adultas as follas xorden en verticilos de 4, no mesmo nivel, e son subagudas, comprimidas e duns 2&nbsp;mm de longo, con depresións de estomas brancos no envés. 
* Os conos masculinos son de forma de oval a cilíndrica, axilares, con de 3 a 5 pares de escamase, e miden ao redor de 2,5&nbsp;mm de longo. 
* Os conos femininos parécense aos das especies do xénero *Chamaecyparis*. Son globulares ou subglobulares, duns 25&nbsp;mm de longo e 22&nbsp;mm de ancho, e están compostos por de 5 a 8 pares de escamas, cada un cunha columna central. 
* A súa maduración prodúcese no segundo ano. 
* A polinización prodúcese nos meses de marzo e abril. 
* As sementes, dúas en cada escama fértil, miden cerca de 4&nbsp;mm de longo, e teñen dúas grandes vesículas de resina en ambas as  superficies, superior e inferior. Están provistas de ás laterais, moi desiguais. 
* Maduran entre os meses de outubro e novembro.

## Distribución 
*Fokienia hodginsii* é unha especie endémica do sueste da China, do norte e o centro-oeste de Vietnam e do norte de Laos, encontrándose a altitudes entre os 300 e os 2 300 m. nun traballo publicado no *J. Linn. Soc., Bot*. **38**:367.

Posteriormente, en 1911, foi reclasificada por A. Henry e H. H. Thomas dentro do xénero *Fokienia* creado por estes científicos nese mesmo ano. 

* *Chamaecyparis hodginsii* (Dunn) Rushforth, 2007
* *Cupressus hodginsii* Dunn, 1908
* *Fokienia hodginsii* subsp. *kawaii* (Hayata) Silba, 2000
* *Fokienia hodginsii* var. *kawaii* (Hayata) Silba, 2000
* *Fokienia kawaii* Hayata, 1917 (basónimo) 
* *Fokienia maclurei* Merr., 1922.

### Especies emparentadas 
*Fokienia* é un xénero intermedio entre *Chamaecyparis* e *Calocedrus*. Xeneticamente está moito máis próximo a *Chamaecyparis*, e non todos os botánicos recoñecen a *Fokienia* como un xénero separado.

Por iso moitos autores inclúena dentro do xénero *Chamaecyparis*, como *Chamaecyparis hodginsii*.

## Usos 
A madeira desta especie é moi parecida á doutras cupresáceas, fina e cun aroma característico. Os laosianos e os membros da etnia Yao chinesa (Dao, en  Vietnam) usan a súa madeira constuír as paredes e os teitos das súas casas. Antigamente foi utilizada tamén para facer cadaleitos. En Vietnam considérase unha madeira preciosa debido ao seu aroma característico e á súa densidade excepcional, polo que se utiliza para facer obras de arte, mobles e para fabricar carbón de alto poder calorífico. Porén, considérase unha especie ameazada en dito país.En Vietmam, a destilación, especialmente da súa raíz, produce un aceite esencial, chamado aceite de po mu, usado en aromaterapia.

## Galería de imaxes 

Ficheiro:Fokienia hodginsii - Kunming Botanical Garden - DSC03290.JPG|Vista da árbore no xardín botánico de Kunming. Yunnan, China
Ficheiro:Fokienia hodginsii - Mount Sanqing 2015.09.08 11-10-15.jpg|A árbore no monte Sanquing (ou San Quing), China
Ficheiro:Fokienia hodginsii - Mount Sanqing 2015.09.08 11-10-42.jpg|Vista do tronco e as raíces superficiais
Ficheiro:Fokienia hodginsii - Kunming Botanical Garden - DSC03141.JPG|Follaxe
Ficheiro:Fokienia hodginsii - Kunming Botanical Garden - DSC03291.JPG|Follas
Ficheiro:Fokienia hodginsii.png|Rama e cono de *Fokienia hodginsii*

## Posíbeis nomes galegos 
Segundo as normas para a nomenclatura en linguas vulgares das especies vexetais, que aconsellan dar nomes diferentes ás especies de xéneros distintos, uns posíbeis nomes en galego poderían ser **falso ciprés de Fujian**, ou **falso ciprés de Hodgins**.

## Notas 
## Véxase tamén 
### Bibliografía 
* Farjon, A. (2005): *Monograph of Cupressaceae and Sciadopitys*. Royal Botanic Gardens, Kew. ISBN 1-8424-6068-4.
* Farjon, A. (2010): ''A Handbook of the World's Conifers*. 2 Vols. Leiden: Koninklijke Brill. ISBN 978-9-0474-3062-9.
* Mitchell, Alan (1979): *Guía de campo de los árboles de Europa*. Barcelona: Ediciones Omega, S. A. ISBN 84-2820-549-3.
* Mao, K.; Hao, G.; Liu, J.-Q.; Adams, R. P. & Milne, R. I. (2010): "Diversification and biogeography of *Juniperus* (Cupressaceae): variable diversification rates and multiple intercontinental dispersals. *New Phytologist* **188**: 254–272. Ler texto completo. (*Fokienia* aparece dentro de *Chamaecyparis*).
* Rushforth, Keith D. (1987): *Conifers*. Nova York City, Nova York, USA: Facts on File. ISBN 978-0-8160-1735-5.
* Rushforth, Keith D. (2007): "Notes on the Cupressaceae in Vietnam". *Tap Chí Sinh Hoc* (Revista Vietnamita de Bioloxía) **29** (3): 32–39.

### Outros artigos 
* Cupresáceas
* Cupresoideas
* *Chamaecyparis*

### Ligazóns externas 
* Arboretum de Villardebelle: Foto dun cono. 
* *Fokienia hodginsii* (Dunn) A. Henry & H. H. Thomas en  *Flora of China* .
* *Fokienia hodginsii* (Dunn) A. Henry & H. H. Thomas no U.S. National Plant Germplasm System .  
* *Fokienia hodginsii'' (Dunn) A. Henry & H.H. Thomas en Tropicos .